Zverojaštery

Zverojaštery alebo teriomorfné praplazy (lat. Theromorpha, Theriomorpha, Theromora) je v niektorých (skôr starších) systémoch taxón zahŕňajúci tie plazy, ktoré sa najviac podobajú cicavcom (resp. sú s nimi najviac príbuzné, u niektorých autorov vrátane samotných cicavcov). V detailoch sa vymedzenie taxónu líši v závislosti od autora; hlavné definície sú tieto:
rôzni autori: to isté ako Synapsida (najmä v tradičnom ponímaní, čiže bez cicavcov)
Ivachnenko 2008: to isté ako Sphenacomorpha (čiže Synapsida okrem Eothyrididae, Caseidae, Varanopidae a Ophiacodontidae)
rôzni autori: to isté ako Pelycosauria (čiže Synapsida okrem Therapsida)  
rôzni autori: to isté ako Anomodontia (pričom staršie bola presná definícia Anomodontia nejasná)
Huene 1956: Synapsida (= Pelycosauria + Therapsida [vrátane cicavcov]) + Euryapsida (=Sauropterygia + Placodontia+ Protorosauria) + Mesosauria
MSN 1933:  Anomodontia (=Diconodontia) + Theriodontia (=Cynodontia) + Poliosauria (rody Varanosaurus a Naosaurus) + Cotylosauria
Nierstrasz et al. 1927; Cope 1878: Pelycosauria + Anomodontia 
Gadow 1898 ; OSN 1906 ; Počta 1905 : Anomodontia (v OSN 1906: = Dicynodontidae; v Počta 1905: =Dicynodontia) + Theriodontia (v Gadow 1898: vrátane Pelycosauria [a Pelycosauri je synonymum pre Theriodontia]) + Pareiasauria + Placodontia
Cope 1897:  Anomodontia + Theriodontia + Pelycosauria + Proterosauria (=Protosauria; t.j.  Procolophonidae + Palaeohatteridae + Homoeosauridae + Proterosauridae + Rhynchosauridae) + Placodontia, prípadne + Cynodontia a Gomphodontia
Cope 1889:  Anomodontia (=Dicynodontidae, príp. + Endothiodontidae) +  Pelycosauria (= Clepsydropidae [=Ophiacodontidae] + Pariotichidae [=Captorhinidae] + Bolosauridae) + Progonosauria (=Procolophonidae + Palaeohatteridae + Homoeosauridae + Proterosauridae + Rhynchosauridae + Mesosauridae)+ Placodontia + Parasuchia (=Belodontidae [=Phytosauridae], príp. + Aetosauridae [=Stagonolepididae]) + Cotylosauria (=Diadectidae + Pareiasauridae)

Najčastejšie sa dnes vyskytuje prvá definícia, teda stotožnenie zverojašterov so synapsidmi.

Referencie

Zdroje
Synapsida. In: Lexikon der Biologie. [CD-ROM] München : Elsevier, Spektrum, Akad. Verl., 2005. ISBN 3-8274-0342-1.

Synapsida